b'\n_START_ARTICLE_\nKromosom 18\n_START_PARAGRAPH_\nKromosom 18 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 77 millioner basepar som er byggematerialet til DNA. Kromosom 18 st\xc3\xa5r for omtrent 2,5\xc2\xa0% av den totale mengden DNA i cellene. Identifiseringen av genene p\xc3\xa5 hvert kromosom har i lang tid blitt sett p\xc3\xa5 som ett av de viktigste forskningsomr\xc3\xa5dene, og er blitt viet mye tid og resursser. Siden forskere bruker forskjellige metoder til \xc3\xa5 identifisere genene, har man ikke klart \xc3\xa5 stadfeste ett n\xc3\xb8yaktig antall gen. Det er antatt at kromosom 18 inneholder omtrent 750 gener.'